
Pl. Francesc Layret, s/n
08290 Cerdanyola del Vallès
Barcelona
Telèfon 93 580 88 88
Fax 93 580 16 20



CONVENI ENTRE L’AJUNTAMENT DE CERDANYOLA DEL VALLÈS I L’AMPA DE L’ESCOLA MUNICIPAL LA SÍNIA PER A LA GESTIÓ DEL MÒDUL ECONÒMIC DESTINAT A ALUMNAT D’EI3 AMB NECESSITATS EDUCATIVES ESPECÍFIQUES DE TIPUS SOCIOECONÒMIQUES I/O SOCIOCULTURALS DESAFAVORIDES ESCOLARITZAT A L’ESCOLA MUNICIPAL LA SÍNIA DURANT EL CURS 2022-2023 

Cerdanyola del Vallès, a data i hora de la signatura electrònica

REUNITS

D’una part el senyor CARLOS CORDÓN NÚÑEZ, en qualitat d'Alcalde de l’Ajuntament de Cerdanyola del Vallès, amb NIF P-08266001 degudament assistit per la Secretària de la Corporació Aurora Corral García, i en virtut de l'acord de la Junta de Govern Local de data ....................................., pel qual s'aprova la minuta d'aquest conveni. 

[bookmark: _Hlk127191299]I d’una altra, la senyora BEATRIZ SALGUERO PIZARRO, amb DNI  43.698.270H, com a presidenta de l’AMPA de l’Escola Municipal La Sínia, domiciliada al carrer La Sínia, 13 de Cerdanyola del Vallès i amb NIF G-58871332 i en ús de les facultats que li són atribuïdes pels Estatuts de l'esmentada associació.

Ambdues parts es reconeixen competència i capacitat respectivament per formalitzar el present conveni.

ANTECEDENTS

PRIMER.- La Llei 12/2009, del 10 de juliol, d’educació de Catalunya estableix a l’article 48 la corresponsabilització de tots els centres en l’escolarització d’alumnes, en especial la participació en l’adequada i equilibrada escolarització d’aquells que tinguin necessitats educatives específiques – entre els quals s’inclouen les derivades de la incorporació tarda- i el compromís a fomentar la pràctica de la inclusió pedagògica.

D’altra banda, a l’article 201 preveu que l’Administració Educativa estableixi un finançament addicional per als centres que desenvolupin estratègies orientades a assegurar l’equitat i a fer possible el millorament dels resultats educatius.

SEGON.- En el marc anterior la Subdirectora General d’Administració i Organització de Centres Públics del Departament d’Educació de la Generalitat de Catalunya ha comunicat l’aplicació progressiva del mòdul econòmic per alumne amb necessitats educatives específiques de tipus socioeconòmiques i/o socioculturals desafavorides per curs, que en el cas dels centres públics és de 384,66€ (60% del mòdul) per al curs 2022-2023, començant pels primers nivells de cada ensenyament. Es financia aquest curs l’alumnat escolaritzat al 1r curs del segon cicle d’educació infantil (I3 EINF LOE 2C). Per la qual cosa a l’Ajuntament de Cerdanyola del Vallès, com a titular de l’Escola Municipal La Sínia, se li ha transferit 2.307,96€, per a 6 alumnes.

L’anterior import va destinat a:

· Tot el que inclogui material didàctic i fungible necessari per a l’escolaritat de l’alumne, incloent-li llicències digitals (o similar).
· Bata i/o uniforme (inclou roba esportiva del centre educatiu)
· Sortides
· Colònies

TERCER.- L’Ajuntament de Cerdanyola ha acceptat l’anterior aportació econòmica mitjançant .......

QUART.- La major part de les despeses a les que van destinats els fons són gestionades per l’AMPA de l’Escola Municipal La Sínia.

Aquest conveni dona compliment a l’art. 20 del Reglament de subvencions de l’Ajuntament, regulant la concessió de la subvenció i estableix les següents 

CLÀUSULES DEL CONVENI

PRIMERA.- Constitueix l’objecte del present conveni regular la concessió d’una subvenció a l’AMPA de l’Escola Municipal La Sínia per a la gestió del mòdul econòmic destinat als 6 alumnes amb necessitats educatives específiques de tipus socioeconòmiques i/o socioculturals desafavorides  escolaritzats a l’Escola Municipal La Sínia durant el curs 2022-2023 al 1r curs del segon cicle d’educació infantil (I3 EINF LOE 2C); mòdul que ha estat transferit pel Departament d’Educació de la Generalitat de Catalunya, en els termes de l’art. 20 del Reglament de subvencions de l’Ajuntament.

SEGONA.- El mòdul econòmic pot ser destinat exclusivament a les despeses ocasionades pels 6 alumnes esmentats a la clàusula anterior, a raó de 384,66€ per alumne, i en concepte de:

· Tot el que inclogui material didàctic i fungible necessari per a l’escolaritat de l’alumne, incloent-li llicències digitals (o similar).
· Bata i/o uniforme (inclou roba esportiva del centre educatiu)
· Sortides
· Colònies


TERCERA.- Aquest conveni serà vigent des del moment de la seva signatura i fins al final del curs 2022-2023.

QUARTA.- L’AMPA de l’Escola Municipal La Sínia és la responsable de la gestió d’aquest mòdul econòmic en les condicions que s’estableixen en el present conveni i en coordinació amb l’equip directiu de l’Escola. 

[bookmark: _Hlk127530894]CINQUENA.- L’Ajuntament de Cerdanyola del Vallès aportarà a l’AMPA de l’Escola Municipal La Sínia la quantitat de 2.307,96€, a raó de  384,66€ per alumne, per la realització de l’objecte del conveni. Aquesta quantitat anirà a càrrec de la partida 3070 32600 48978 37162 del pressupost vigent. 

L’Ajuntament avançarà una bestreta per l’import total de la subvenció de 2.307,96€ €, que es tramitarà a partir de la signatura del conveni.

No s’estableix garantia que hagi de satisfer el beneficiari d’aquesta subvenció.

SISENA.- Aquesta subvenció és compatible amb altres ajuts o subvencions públiques o privades, o altre tipus de finançament, sense perjudici del que s’estableix a la clàusula cinquena.

SETENA.- L’alteració de les condicions que es determinen en aquest conveni per a la realització de l’activitat, que determinen la concessió de la subvenció, i, en tot cas, l’obtenció concurrent de subvencions o ajuts atorgats per altres administracions o ens públics, podrà donar lloc a la modificació de la subvenció. 

VUITENA.- L’Ajuntament de Cerdanyola del Vallès queda exclòs de les responsabilitats civil, penal, laboral i fiscal, tant directament com subsidiàriament, pels danys i perjudicis que es puguin ocasionar a tercers en la realització de l’objecte del conveni. L’AMPA de l’Escola Municipal La Sínia, respondrà enfront de terceres persones dels danys derivats de la realització de l’activitat.

Per fer front a les possibles indemnitzacions pecuniàries, disposa d’una pòlissa d’assegurances que cobreix la responsabilitat civil derivada de tots els riscos propis de l’activitat. 

NOVENA.- L’AMPA de l’Escola Municipal La Sínia  haurà de justificar a l’Ajuntament de Cerdanyola del Vallès el cost total de l’activitat subvencionada, abans del final del curs 2022-2023.


DESENA.- Per justificar la subvenció, l’AMPA de l’Escola Municipal La Sínia haurà de presentar instància i adjuntar la documentació segons els models compresos a l’annex II del Reglament de subvencions de l’Ajuntament de Cerdanyola i, en tot cas, la documentació següent:

1. Memòria de l’activitat realitzada, segons el model facilitat pel Servei d’Educació.
2. Balanç d’ingressos i despeses de l’activitat. Quan l’activitat hagi estat finançada, a més de la subvenció de l’Ajuntament de Cerdanyola, amb fons propis i altres subvencions o recursos, s’haurà d’acreditar en la justificació l’import, la procedència i l’aplicació dels fons a les activitats subvencionades.
3. Relació de factures justificatives de despeses de l’activitat subvencionada. També s’haurà de presentar còpia de les factures aplicades i justificants bancaris del seu pagament.
4. En el seu cas, declaració jurada de les altres subvencions, ajudes o aportacions públiques que hagi sol·licitat o rebut l’associació, per a la mateixa activitat objecte d’aquest conveni, amb indicació de qui les ha concedit i l’import.
5. Si s’escau, un exemplar de tota la documentació impresa i propaganda, escrita i gràfica, generada per l’activitat o declaració jurada de haver-ne editat cap
6. Certificació de la realització del programa, degudament signada pel o la representant legal de l’AMPA.

ONZENA.- L’Ajuntament de Cerdanyola del Vallès podrà revisar i modificar la subvenció atorgada, prèvia concessió d’un tràmit d’audiència de deu dies hàbils a l’entitat beneficiària, en els supòsits següents:
a)  Quan es produeixi una alteració en les condicions que van determinar la concessió de la subvenció.
b)  Quan l’entitat beneficiària hagi obtingut per a la mateixa actuació altres subvencions o ajuts públics que, sumats a l’atorgada per l’Ajuntament superin el cost de l’activitat subvencionada.
c) Quan l’entitat beneficiària no hagi justificat adequadament la totalitat de l’import de les despeses de l’actuació que estigui obligat a justificar, en els termes i dintre dels terminis que preveu la Normativa General de Subvencions.

DOTZENA.- S’estableix l’obligació per part de l’AMPA de l’Escola Municipal La Sínia, de reintegrar els fons amb els corresponents interessos de demora, des del moment del pagament de la subvenció fins a la data en què s’acordi la procedència del reintegrament, en els supòsits d’incompliment dels requisits i obligacions establertes per a la concessió, i en tot cas, en els supòsits regulats en l’article 37 de la Llei 38/2003, de 17 de novembre, General de subvencions.

TRETZENA.- S’estableix el compromís de l’AMPA de l’Escola Municipal La Sínia de sotmetre’s a les actuacions de comprovació i a l’aportació de la informació que es requereixi, respecte de la gestió dels fons subvencionats pugui efectuar l’Ajuntament de Cerdanyola, així com a les actuacions de comprovació i control financer que puguin realitzar el òrgans de control competents.

CATORZENA.- En tot allò que no s’hagi previst en aquest Conveni serà d’aplicació el que estableix la Llei 38/2003, de 17 de novembre, General de subvencions i el RD 887/2006, de 21 de juliol mitjançant el qual s’aprova el Reglament de la Llei 38/2003 de 17 de novembre general de subvencions. 

QUINZENA.- L’AMPA de l’Escola Municipal La Sínia està obligada a complir tot el que es disposa a la legislació que, en matèria fiscal, laboral i de Seguretat Social, sigui vigent mentre duri el conveni. En cas de no complir les obligacions que l'esmentada legislació l'imposa, serà responsable de manera exclusiva.

I en prova de conformitat les parts signen aquest acord mitjançant signatura digital, considerant-se la data d’aquest conveni la de la darrera signatura.


	Carlos Cordón Núñez
Alcalde
Ajuntament de Cerdanyola del Vallès
	
	Beatriz Salguero Pizarro
Presidenta
AMPA Escola Municipal La Sínia

	
	





Aurora Corral García
Secretària
Ajuntament de Cerdanyola del Vallès

